  Майя Бывальцева Туннэ, 23-тӥ тулыспалэ, Пхёнчханын Олимпи шудонъёсын нылъёслэн фигурной нискыланъя ӵошатсконъёссы йылпумъяськизы. Удмуртиысь 15 аресъем Алина Загитова зарни медаль утӥз. Россилэн сборноез понна Лымшор Кореяын та нырысетӥез зарни.  Эрико программаын Алина Россиысь Евгения Медведеваен одӥг мында баллъёс (156,65) басьтӥз, но валлян вакчи программаын со дунне рекорд пуктӥз но Женяез 1 баллэсь трослы азьпалтӥз вал. Озьыен, кык программалы йылпумъянъёсъя (239,57) Алина Загитова дуннеысь устоез фигуристка луэ. Евгения Медведева азвесь медаль басьтӥз (238, 26), Канадаысь Кейтлинд Осмонд Медведевалы 7 балл келяз но куинетӥ луиз. Тодэ вайытом, 12-тӥ тулыспалэ Россиысь олимпи атлетъёслэн сборноенызы Алина Загитова фигурной нискыланъя командаос пӧлын ӵошатсконын азвесь медаль басьтӥз. Тегъёс: Спорт Удмуртия АлинаЗагитова  